Γεια σε όλους.
Το όνομα μου είναι Ματ Κατς
και δούλευα στην Google για σχεδόν 17 χρόνια.
Ως διακεκριμένος μηχανικός εκεί,
ήμουν πολύ κοντά στην κορυφή του οικοσυστήματος της Σίλικον Βάλλεϋ.
Τότε, αποφάσισα να ακολουθήσω κάποιους εμπνευσμένους τύπους
και να κάνω μια σύντομη περιήγηση στην Αμερικάνικη Ψηφιακή Υπηρεσία.
Αυτή είναι η ομάδα των κομπιουτεράδων που βοήθησαν να σωθεί το HealthCare.gov,
όταν o ιστότοπός τους έπεσε άσχημα το 2013.
Ναι.
Έτσι, γράφτηκα για μια μετάθεση τριών με έξι μηνών,
και σχεδόν τρία χρόνια μετά,
είμαι ακόμα στην Ουάσινγκτον,
δουλεύοντας για την ομοσπονδιακή κυβέρνηση,
γιατί η κυβέρνηση πραγματικά χρειάζεται τεχνολόγους αυτήν τη στιγμή.
Στην παλιά μου δουλειά,
κάθε δωμάτιο είχε βιντεοδιάσκεψη
ενσωματωμένη με ημερολόγια,
καλώδια ρεύματος ενσωματωμένα απευθείας μέσα στα έπιπλα.
Όταν μεταφέρθηκα σε μια κυβερνητική υπηρεσία,
έπρεπε να καλέσω άτομο για να ρυθμίσει μια τηλεφωνική διάσκεψη
Και όταν μεταφερθήκαμε σε νέο γραφείο,
δεν είχαμε έπιπλα για λίγο,
έτσι τοποθετήσαμε το τηλέφωνο πάνω σε έναν κάδο.
Ένα από τα πράγματα που με ξάφνιασαν, όταν μετακόμισα στην Ουάσινγκτον,
είναι πόσο πολύ η κυβέρνηση ακόμα πρέπει να διαχειρίζεται χαρτούρα.
Αυτή είναι μια εγκατάσταση στο Γουίνστον-Σάλεμ,
στη Βόρεια Καρολίνα,
οπού οι άνθρωποι ανησυχούσαν
ότι το κτίριο μπορεί να είναι κατασκευαστικά επισφαλές
από το βάρος όλης αυτής της χαρτούρας.
Ναι.
Το χαρτί έχει κάποια αρνητικά.
Ορίστε ένα κουίζ:
Αν το επώνυμό σας ξεκινάει από «Η» ή πιο πάνω
«Η» ή πιο πάνω, σηκώνετε το χέρι σας;
Ουάου.
Έχω κάποια άσχημα νέα:
Τα αρχεία βετεράνων σας μάλλον έχουν καταστραφεί
σε μια φωτιά το 1973.
(Γέλια)
Ναι.
Οι έντυπες διαδικασίες είναι επίσης πιο αργές και επιρρεπείς σε λάθη.
Αν είστε ένας βετεράνος
και κάνετε αίτηση για υγειονομική κάλυψη
με έντυπη φόρμα,
μπορεί να χρειαστείτε να περιμένετε μήνες μέχρι να επεξεργαστεί αυτή η αίτηση.
Το αντικαταστήσαμε με ηλεκτρονική φόρμα
και τώρα οι περισσότεροι βετεράνοι βρίσκουν
αν μπορούν να έχουν πρόσβαση στην ιατροφαρμακευτική περίθαλψή τους
σε 10 λεπτά.
(Χειροκρότημα)
Εδώ μια άλλη δράση για την οποία είμαι περήφανος.
Δουλέψαμε με τη Διοίκηση Μικροεπιχειρηματιών
για να μετατρέψουμε ένα από τα συστήματά τους από έντυπο σε ψηφιακό.
Αυτή λοιπόν είναι η φωτογραφία από πριν,
και αυτή είναι από μετά.
Ίδια γραφεία, ίδιοι άνθρωποι,
απλώς ένα καλύτερο σύστημα για όλους.
Κάποια στιγμή, θέλαμε να γιορτάσουμε τον εκσυγχρονισμό ενός άλλου συστήματος
και έτσι πήγαμε σε ένα τοπικό παντοπωλείο
και είπαμε, «Μπορείτε να φτιάξετε μια τούρτα
και να τη διακοσμήσετε με τη φόρμα που έχουμε ψηφιοποιήσει;»
Και στο μαγαζί πραγματικά παραξενεύτηκαν με την παραγγελία μας.
Ήθελαν ένα γράμμα με επίσημο κυβερνητικό λογότυπο.
Λοιπόν, δουλεύουμε για την κυβέρνηση, έτσι γράψαμε ένα γράμμα που έλεγε,
«Μπορείτε να χρησιμοποιήσετε αυτή τη δημόσιας χρήσης φόρμα
πάνω σε μια τούρτα για εορταστικούς σκοπούς».
(Γέλια)
Το οποίο οδήγησε σε κακά ανέκδοτα για συμπλήρωση αιτήσεων σε τριπλο-κέικ.
Ναι, σαχλά αστεία στην κυβέρνηση.
Τώρα έχω μιλήσει πολύ για χαρτί
αλλά επαναφέρουμε επίσης υπολογιστικά συστήματα που πέφτουν.
Εισάγουμε μοντέρνες τεχνολογικές πρακτικές
όπως σχεδιασμό επικεντρωμένο στον χρήστη και το σύννεφο,
και επίσης βοηθάμε να βελτιώσουμε τις συμβάσεις.
Φαίνεται ότι η κυβέρνηση αγοράζει λογισμικό
με τον ίδιο τρόπο που αγοράζει καρέκλες, κεκάκια και τανκς:
από κυβερνητικούς κανονισμούς που είναι πάνω από 1.000 σελίδες.
Οπότε ναι, υπάρχουν κάποια πράγματα που είναι χάλια στην κυβέρνηση αυτή τη στιγμή.
Αλλά αν νομίζετε ότι η Σίλικον Βάλλεϋ είναι ο σωτήρας σε αυτή την ιστορία
(Γέλια)
κάνετε μεγάλο λάθος.
Κάποια από τα καλύτερα και λαμπρότερα μυαλά στην τεχνολογία
δουλεύουν σε νεοφυείς εταιρείες διανομής φαγητού
και πατίνια
και πώς να διανέμουν καλύτερα χόρτο στους ανθρώπους.
Είναι αυτό το πιο σημαντικό πράγμα να δουλεύετε πάνω, αυτήν τη στιγμή;
Στη Σίλικον Βάλλεϋ της αρέσει να μιλάει για το πώς να κάνει τον κόσμο καλύτερο.
Αλλά νιώθετε το αντίκτυπό σας με ένα πιο βαθύ τρόπο
στην κυβέρνηση.
Αυτός είναι κάποιος του οποίου ο πατέρας πέθανε.
Με έψαξε στο Twitter
να μου πει ότι το σύστημα που είχαμε βελτιώσει
δούλεψε καλά για αυτόν σε μια πολύ δύσκολη περιόδο.
Σε τέτοιες δύσκολες στιγμές είναι που η κυβέρνηση πρέπει να δουλεύει καλά
και επειδή χρειαζόμαστε καινοτομία στην κυβέρνηση.
Τώρα πρέπει να ομολογήσω κάτι.
Όταν ήρθα στην Ουάσινγκτον,
καμιά φορά χρησιμοποιούσα λέξεις όπως γραφειοκράτης.
Τώρα πια,
είναι πιο πιθανό να χρησιμοποιώ λέξεις όπως κρατικός υπάλληλος.
Όπως η Φρανσίν, που μπορεί να σας κάνει να κλάψετε.
Ή τουλάχιστον, με έκανε να κλάψω,
επειδή είναι πηγή έμπνευσης.
Επίσης είμαι βαθιά, έντονα περήφανος για τους συναδέλφους μου.
Θα δουλέψουν μέσα σε παράλογες καταστάσεις
και θα ξενυχτήσουν για να φέρουν το σωστό αποτέλεσμα.
Η κυβέρνηση δεν μπορεί να πληρώσει μεγάλα δώρα σε μισθούς,
έτσι καταλήξαμε να φτιάχνουμε δικά μας βραβεία.
Η μασκότ μας είναι ένα καβούρι, που λέγεται Μόλι.
Έτσι το βραβείο είναι στην πραγματικότητα ένα πορτοφόλι σε σχήμα καβουριού
βιδωμένο πάνω σε μεταλλικό φύλλο.
Σήμερα, πιστεύω λιγότερο σε μαγικά ραβδάκια,
που πρόκειται να φτιάξουν τα πάντα.
Πιστεύω περισσότερο
στους ανθρώπους, που έρχονται να βοηθήσουν.
Αν ψάχνετε για κάτι που έχει βαθύ νόημα --
και για να είμαι ειλικρινής, μερικές φορές απίστευτα αποκαρδιωτικό --
αυτό είναι που πρέπει να ξέρετε.
Υπάρχει κάτι δύσκολο
και ακατάστατο και ζωτικό και συμβαίνει μαγικά,
όταν δημόσιοι υπάλληλοι συνεργάζονται με τεχνολόγους
σε αστικό, πολιτειακό και εθνικό επίπεδο.
Δεν χρειάζεται να το κάνετε για πάντα.
Αλλά μπορείτε να κάνετε τη διαφορά στις δημόσιες υπηρεσίες
αυτήν τη στιγμή.
Σας ευχαριστώ.
(Χειροκρότημα)